b'\n_START_ARTICLE_\nSenyoria de Cortsav\xc3\xad\n_START_PARAGRAPH_\nLa senyoria de Cortsav\xc3\xad fou una jurisdicci\xc3\xb3 feudal catalana al Vallespir. El primer senyor fou Oriol, que dominava les senyories de Cortsav\xc3\xad i Serrallonga. A la segona meitat del segle XII les dues senyories es van separar breument per unir-se altre cop el 1211 pel matrimoni de Bernat Hug de Serrallonga amb Ermessenda, senyora de Cortsav\xc3\xad. A la mort del senyor Arnau, les seves germanes Gueraula i Beatriu van heretar respectivament Cortsav\xc3\xad i Serrallonga. Bernat de So, fill de Gueraula fou el darrer senyor (1325-1335) i despr\xc3\xa9s la senyoria va passar a la corona catalana.'